钦定古今图书集成/方舆汇编/职方典/第1449卷 > 思明府学校考 府志
## 钦定古今图书集成/方舆汇编/职方典/第1449卷 > 思明府学校考 府志

本府

思明府儒学　。明嘉靖间，黄承祖倡议建学，隆重斯文，教民习读。未几迁陞，有同知苏日登单车到任，抚恤逃亡，披阅承祖《建学文案》，欣然上请，甫百日而移简就繁之文至矣。随迁桂林同知。起程之日，捐银三百为建学之费。丁未年，同知朱鸣时见建学已有成绪，因详院批允。又蒙南宁兵巡道刘廷蕙支南宁府库银三百两，凑同前银鸠工鼎建。然则思明之有学也，黄承祖、苏日登首倡之，而刘廷蕙、朱鸣时董成之耳。忠州学校无考。

下石西州学校无考

思明州学校无考

凭祥州学校无考